# webdav

Hamish
Rodda

    meddie@yoyo.cc.monash.edu.au

2002-01-21

WebDAV és un protocol distribuït de versions i autoria (Distributed Authoring i Versioning) per la web. Us permetrà fàcil gestió de documents i scripts en un servidor http, i disposa de característiques addicionals dissenyades per a simplificar la gestió de versions entre múltiples autors.

L'us d'aquest protocol és senzill. Introduïu la localització que desitgeu visualitzar, semblant a una URL http excepte pel prefix del nom del protocol webdav://. Per exemple, `webdav://www.nomdelservidor.com/ruta/`. Si especifiqueu un nom de directori, se us mostrarà una llista de fitxers i directoris que podreu manipular com si estiguéssiu en qualsevol altre sistema de fitxers.

## Característiques de WebDAV

Bloqueig

  El bloqueig de fitxers permet als usuaris bloquejar un fitxer, informant a la resta de gent que esteu treballant en el mateix. D'aquesta manera, la edició es pot fer sense por a que els canvis pugan ser sobreescrits per una altra persona que també edita el mateix document.

Accés al fitxer font

  WebDAV us permet l'accés a l'script que invoca per produir la pàgina específica, de manera que es poden fer canvis en el mateix script.

Suport de propietats per document

  Es poden configurar propietats arbitràries per a facilitar la identificació d'un document, com per exemple l'autor.

Per a fer us d'aquestes capacitats addicionals, necessitareu una aplicació que les suporti. Actualment no i ha cap aplicació que les suporti mitjançant aquest kioslave.